Proiect

**H O T Ă R Î R E**

**cu privire la alocarea mijloacelor financiare**

În conformitate cu punctul 2 al Regulamentului privind utilizarea mijloacelor din fondul de rezervă al Guvernului, aprobat prin Legea nr.1228-XIII din 27 iunie 1997 (Monitorul Oficial al Republicii Moldova, 1997, nr. 57-58, art. 511), cu modificările şi completările ulterioare, Guvernul

**HOTĂRĂŞTE:**

**1.** Ministerul Finanţelor va aloca, din fondul de rezervă al Guvernului, aprobat în bugetul de stat pe anul 2014, Consiliului raional Cahul mijloace financiare în sumă de 95 mii lei, cet. Balabanova Natalia, pentru compensarea prejudiciului casei de locuit care a fost avariată în urma inundaţiilor provocate de ploiile torenţiale din toamna anului 2013 în or. Cahul str. Ioan Vodă cel Cumplit, 43.

**2.** Consiliul raional Cahul, în calitate de beneficiar al mijloacelor alocate, va perfecta, în modul stabilit, documentele necesare pentru finanţarea cheltuielilor în cauză.

**3.** Ministerul Finanţelor va finanţa cheltuielile menţionate pe măsura prezentării documentelor confirmative.

**PRIM-MINISTRU Iurie LEANCĂ**

**Contrasemnează:**

**Ministrul finanţelor Anatol ARAPU**

**Ministrul afacerilor interne Dorin RECEAN**